# Aliaksandr Jaxeuski

Aliaksandr Jaxeuski edo Aleksandr Jaxevski (bielorrusieraz: Аляксандр Яшэўскі; errusieraz: Александр Яшевский; Smarhon, 1974ko abuztuaren 6a) bielorrusiar elizgizon katoliko salestarra da. 2015ean Minsk-Mahiliouko apezpiku laguntzaile bihurtu zen.

## Bizitza

1991n Czerwińsk nad Wisłąko (Polonia) salestar apaizgaitegian sartu zen. Łódźeko Salestar Apaigaitegi Teologikoan eta Erromako Salestar Unibertsitatean jarraitu zituen ikasketak. 1998ko abuztuaren 2an betiko botoak eman zituen San Frantzisko Saleskoaren Elkartean. 2000ko ekainaren 24an apaiztu zen Smargonen.
Barunyko, Zhodzixkiko eta Smarhoneko parrokietan zerbitzatu zuen. 2001etik 2002ra, Moskuko oblasteko Oktiabrski herriko salestar zentroaren buru izan zen. Bielorrusiara itzuli ondoren, Zhupranyko San Petri eta San Paulo elizako parroko izendatu zuten. 2005etik 2008ra, Minskeko Salestar Elkartearen zuzendari izan zen, eta aldi berean Minskeko San Joanes Bataiatzailearen elizako bikario. 2011an Smarhongo salestar zentroko zuzendari eta Bielorrusiako salestar probintziako buru bihurtu zen, eta 2014an, berriz ere Minskeko Salestar Elkartearen buru.
2015eko ekainaren 9an, Frantzisko aita santuak Minsk-Mahiliouko apezpiku laguntzaile eta Furnоs Maiorreko apezpiku titular izendatu zuen. Urte bereko uztailaren 27an apezpiku ordenatu zuten Minskeko katedralean. Cui Deus est, omnia sunt leloa hautatu zuen.
Bielorrusieraz, errusieraz, polonieraz eta italieraz hitz egiten du. Sare sozialak asko erabiltzen dituen Bielorrusiako lehen apezpikua da.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Henry Benedict Mary Clement Stuart kardinala (1758)
* Leon XII.a aita santua (1794)
* Chiarissimo Falconieri Mellini kardinala (1826)
* Camillo Di Pietro kardinala (1839)
* Mieczyslaw Halka Ledóchowski kardinala (1861)
* Jan Maurycy Pawel Puzyna z Kosielsko apezpikua (1886)
* Józef Bilczewski artzapezpikua (1901)
* Bolesław Twardowski artzapezpikua (1919)
* Eugeniusz Baziak artzapezpikua (1933)
* Joan Paulo II.a aita santua (1958)
* Claudio Gugerotti artzapezpikua (2002)
* Aliaksandr Jaxeuski apezpikua

## Erreferentziak

* 1 2 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2023-12-09).
* 1 2 (Italieraz) «Nomina di Ausiliare di Minsk-Mohilev (Bielorussia)» The Holy See 2015-06-19 (Noiz kontsultatua: 2023-12-09).
* 1 2 (Bielorrusieraz) «Біскуп Аляксандр Яшэўскі SDB» Catholic.by 2014-01-19 (Noiz kontsultatua: 2023-12-09).
* 1 2 (Bielorrusieraz) ««Каб зямля Магілёўшчыны зноў расцвіла ў імя Хрыста»: пасвячэнне новага біскупа Аляксандра Яшэўскага адбылося ў Мінску (+фотарэпартаж)» Catholic.by 2015-06-27 (Noiz kontsultatua: 2023-12-09).
* ↑ (Errusieraz) «Епископ Александр Яшевский празднует День рождения» Katolik.life 2017-08-06 (Noiz kontsultatua: 2023-12-09).
* ↑ (Errusieraz) «Епископ из Могилева поделился в соцсетях видео: кот вымаливает угощение» Хартыя '97% 2016-03-01 (Noiz kontsultatua: 2023-12-09).
* ↑ (Ingelesez) «Bishop Aliaksandr Yasheuski, S.D.B.» Catholic Hierarchy (Noiz kontsultatua: 2023-12-12).

## Kanpo estekak

* Datuak: Q20062379
* Multimedia: Aliaksandr Yasheuski / Q20062379